Քանի որ ՄՌՏ-ն համարվում է անվնաս հետազոտություն, հետևաբար ցանկացած մարդ կարող է անցնել այն, նույնիսկ առանց բուժող բժշկի ուղեգրման: Պարզապես, հետազոտությունն ավելի արդյունավետ է, եթե ի սկզբանե կա ճիշտ ուղեգրում: Օրինակ՝ պացիենտի գանգատների և կլինիկական հետազոտությունների հիման վրա կասկածվում է հիվանդությունների այսինչ շարքը: Դա թույլ է տալիս բժիշկ-ռադիոլոգին շատ ավելի մանրակրկիտ և թիրախային հետազոտություն անցկացնել և նախապես պլանավորել հետազոտության ընթացքը՝ անհրաժեշտության դեպքում դուրս գալ ստանդարտ հետազոտության սահմաններից և կիրառել մեզ մոտ առկա հարյուրից ավելի ծրագրերից` տվյալ դեպքում առավել տեղեկատվականը: